**Министерство на земеделието, храните и горите**

### Проект

### Наредба за изменение и допълнение на Наредба № 6 от 2018 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2019 – 2023 г. (oбн., ДВ, бр. 93 от 2018 г.; изм., бр. 8, 39, 53 и 69 от 2019 г. и бр. 4, 24, 45, 56, 63, 85 и 101 от 2020 г., бр. 16 и 33 от 2021 г.)

**§ 1.** В чл. 17 се правят следните изменения и допълнения:

1. В ал. 1:

а) в основния текст думите „за плащане на“ се заличават;

б) точки 1 и 2 се заличават;

2. В ал. 3:

а) в т. 1 думите „към инвестиционния проект“ се заменят с “предоставена по реда на чл. 12, ал. 2, т. 1“;

б) точка 2 се изменя така:

„2. приемно-предавателни протоколи с изпълнителите за извършените дейности по операции и материали по проекта, от който да е видна датата за всяка извършена операция по дейности и/или доставяните материали;“;

3. В ал. 10 се добавя изречение трето „За дейността по чл. 5, ал. 1, т. 3, буква „в“ не се изплаща частта от разходите за елементи, които не са включени в приложение   
№ 1.“;

**§ 2.** В приложение № 1 таблиците и текстът под думите „Пределни цени за дейност „Изграждане на автоматизирани системи за капково напояване““ се изменят така:

„Пределната цена е сума от два компонента: компонент с променлив характер и компонент с постоянен характер според площта на лозовото насаждение , както следва:

Пределна цена на основно оборудване за автоматизирани системи за капково напояване.

|  |  |  |  |  |  |
| --- | --- | --- | --- | --- | --- |
| **Компонент с променлив характер** | **Операции и материали** | **Включва елементи** | **Цена за площи:** | | |
| **до 10 ха вкл.** | **над 10 до 50 ха вкл.** | **над 50 ха** |
| **Водовземане** | Резервоар или лагуна | Доставка и подвързване на сглобяем резервоар на предварително подготвена площадка |  |  |  |
|
| Напорна помпа при водоизточник за захранване на резервоар с вода | Напорна помпа с параметри, съобразени с вида и капацитета на водоизточника |  |  |  |
| Филтърен възел с окомплектовка | Филтър хидроциклон, кран, възвратен клапан, удароубивател, фитинги за подвързване |  |  |  |
| Основа помпен възел |  |  |  |  |
| Основа на резервоар | Изгребване на хумус, доставка и разстилане на трошен камък, уплътняване с ръчна трамбовка и разстилане на пясък за подравняване |  |  |  |
| Специализиран монтаж | Поставяне, позициониране и сглобяване на резервоар/лагуна - специализиран труд - човекоден |  |  |  |
| **Общо лв.** | | | **14 884** | **31 094** | **51 074** |
| **Помпена станция** | Ел. Помпа, моторна помпа/помпи | Електрическа |  |  |  |
| Генератор за електричество | При използване на моторна помпа, цената за нея не надвишава сумата от цените на ел. помпа и генератор |  |  |  |
| Ел. табло | При генератор, захранващ до две електрически помпи |  |  |  |
| Контейнер, обезопасяване | Доставка и монтаж на контейнер за помпен възел и филтърна група |  |  |  |
| Окомплектовка | Кран сферичен и възвратен клапан |  |  |  |
| Честотно управление на помпения агрегат |  |  |  |  |
| Подготовка на площадка за разполагане на помпената станция | Зачистване и уплътняване на терен, доставка, разстилане и уплътняване на чакъл |  |  |  |
| Доставка и монтаж на оборудването, подвързване | На база човекоден |  |  |  |
| **Общо лв.** | | | **21 143** | **24 163** | **29 078** |
| **Филтърна група** | Филтри | Пясъчен и дисков филтър |  |  |  |
| Окомплектовка | Кран сферичен, и колена |  |  |  |
| Водомер |  |  |  |  |
| Защитна арматура | Възвратен клапан, клапан за предналягане, обезвъздушител, регулатор налягане |  |  |  |
| Монтаж на филтърна група | На база човекоден |  |  |  |
| **Общо лв.** | | | **7 346** | **8 452** | **21 178** |
| **Устройство за прецизно торовнасяне** | Устройство за торовнасяне | 1.Инжектор с бустер помпа /изключва обемен дозатор и дозираща помпа/ | до 1 бр. | до 2 бр. | до 3 бр. |
|  |  |  |
| 2.Обемен дозатор с хидравлична дозаторна помпа/изключва инжектор с бустер помпа и дозираща помпа/ | до 1 бр. | до 2 бр. | до 3 бр. |
|  |  |  |
| 3. Ел. дозаторна помпа/изключва инжектор с бустер помпа и обемен дозатор/ | до 1 бр. | до 2 бр. | до 3 бр. |
|  |  |  |
| Съд за торовнасяне |  |  |  |  |
| Окомплектовка и защитна арматура | Кранове, клапани, фитинги за подвързване |  |  |  |
| Монтаж на устройство за торовнасяне | На база човекоден |  |  |  |
| **Общо лв.** | | **1. при използване на инжектор с бустер помпа** | **2 034** | **4 068** | **6 102** |
| **2. при използване на обемен дозатор** | **3 069** | **6 138** | **9 207** |
| **3. при използване на ел. дозаторна помпа** | **4 022** | **8 044** | **12 066** |
| **Главни (магистрални) и захранващи тръбопроводи** | Тръбопроводи | Тръби |  |  |  |
| Фитинги | Муфи, колена, тройници, тапи, кранове възли, арматура |  |  |  |
| Защитна арматура за тръбопроводи и разпределителни възли | Обезвъздушител, Шахта изпразнител, Шахта разпределител, Регулатор налягане, Удароубивател |  |  |  |
| Монтаж на магистрални тръбопроводи | Разнасяне, разпъване и полагане на тръбопровод, монтаж на фитинги за подвързване |  |  |  |
| Земни работи | Трасиране, изкоп и насип |  |  |  |
| **Общо лв.** | | | **25 070** | **51 189** | **152 613** |
| **Автоматизация** | Автоматизация | С програматор на  батерия | до 10 бр. | до 50 бр. | до 100 бр. |
|  |  |  |
| С централизирано управление чрез радио или кодиране /изключва вариант с програматори на батерия/ |  |  |  |
| Н/П |  |  |
| Климатична станция |  | 1 бр. | 1 бр. | 1 бр. |
|  |  |  |
| Монтаж на автоматизация и климатична станция | На база човекоден |  |  |  |
| **Общо лв.** | | **при използване на автоматизация с програматор** | **11 974** | **38 069** | **77 402** |
| **при използване на автоматизация с централизирано управление** | **Н/П** | **51 206** | **101 245** |

*\* Пределната цена за всеки компонент с постоянен характер е по категории, в зависимост от размера на площта. Например пределната цена от 38 069 лв. за компонент „автоматизация“ при използване на автоматизация с програматор е една и съща за площи с размер над 10 ха до 50 ха вкл.*

Пределна цена на вътремрежово оборудване (надземно) за доставка на вода за 1 хектар

|  |  |  |  |
| --- | --- | --- | --- |
| **Компонент с постоянен характер** | **Операции и материали** | **Включва** | **Цена** |
|
|
| **Вътремрежово оборудване -надземно по дължина на редовете** | Поливни маркучи с вградени капкообразуватели | Поливни маркучи с вградени капкообразуватели /изключва Поливни маркучи с външни капкообразуватели |  |
| Поливни маркучи с външни капкообразуватели | Поливни маркучи с външни капкообразуватели /изключва поливни маркучи с вградени капкообразуватели/ |  |
| Фитинги | куки, крайни скоби, снадки, окачващи елементи, тел или корда( тел при подпорна конструкция от метални, дървени или бетонови колове, корда само при подпорната конструкция от дървени колове) |  |
| Разпределителни тръбопроводи | Тръби |  |
| Фитинги за подвързване на разпределителни тръбопроводи | Муфи, колена, тройници, тапи, водовземни възли, адаптори, тръби |  |
| Земни работи |  |  |
| Монтаж |  |  |
| **Общо лв. за вътремрежово оборудване с вграден капкообр.** | | | **4 006** |
| **Общо лв. за вътремрежово оборудване без вграден капкообр.** | | | **4 046** |

*\*Примери за изчисляване на пределната цена за дейност „Автоматизирани системи за капково няпояване“:*

*- За лозово насаждение с площ от 7,4 ха пределната цена за изграждане на автоматизирана система за капково напояване се изчислява:*

*(водовземане)14 884+(помпена станция)21 143+(филтърна група)7 346+(торовнасяне)4 022+(тръбопроводи)25 070+(автоматизация)11 974=84 439 лв. за компонентите с променлив характер*

*4 046\*7,4=29 940,4 лв. за компонента с постоянен характер*

*84 439+29 940,4=114 379,4 лв. общо за цялата площ от 7,4 ха*

*- За лозово насаждение с площ от 17 ха пределната цена за изграждане на автоматизирана система за капково напояване се изчислява:*

*(водовземане)31 094+(помпена станция)24 163+(филтърна група)8 452+(торовнасяне)8 044+(тръбопроводи)51 189+(автоматизация)51 206=174 148 лв. за компонентите с променлив характер*

*4 046\*17=68 782 лв. за компонента с постоянен характер*

*174 148+68 782=242 930 лв. общо за цялата площ от 17 ха*

*- За лозово насаждение с площ от 60 ха пределната цена за изграждане на автоматизирана система за капково напояване се изчислява:*

*(водовземане)51 074+(помпена станция)29 078+(филтърна група)21 178+(торовнасяне)12 066+(тръбопроводи)152 613+(автоматизация)101 245=367 254 лв. за компонентите с променлив характер*

*4 046\*60=242 760 лв. за компонента с постоянен характер*

*367 254+242 760=610 014 лв. общо за цялата площ от 60 ха.“*

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 3.** Срокът по чл. 61, ал. 3 за финансовата 2021 г. е 24 септември 2021 г.

**§ 4.** Наредбата влиза в сила от деня на обнародването ѝ в „Държавен вестник“.

**ДЕСИСЛАВА ТАНЕВА**

*Министър на земеделието, храните и горите*